Спартыўных поспехаў раённага і абласнога ўзроўняў у юбіляра дастаткова. Заняткі лёгкай атлетыкай таксама былі сродкам самарэалізацыі. Але, магчыма, галоўным хобі Сяргея Паўлавіча застаюцца шахматы. Яшчэ ў 70-я гады ён выконваў нарматывы кандыдата ў майстры спорту. Быў трэнерам у Доме піянераў, затым у шахматна-шашачным клубе, што размяшчаўся ў гарадскім парку на месцы сённяшняга музея. І цяпер разам са сваімі аднадумцамі займаюцца ў шахматна-шашачным клубе ў інтэрнаце па вуліцы Каралёва.